	
	
	



Iepirkuma nolikums
“Pētniecības projekta UAV palaišanas konteinera, kas uzstādīts uz USV, vadības sistēmas izstrāde un izgatavošana, aprīkota ar sakaru sistēmu komplektu un aprīkojumu UAV relatīvās pārvietošanās kontrolei”
(Id.nr. VIC TEC  - 19102026-1)

Rīgā, 2026. gada 19. oktobrī

Sabiedrība ar ierobežotu atbildību "VIC TEC” (turpmāk – Pasūtītājs) aicina iesniegt savu piedāvājumu iepirkumā “Pētniecības projekta UAV palaišanas konteinera, kas uzstādīts uz USV, vadības sistēmas izstrāde un izgatavošana, aprīkota ar sakaru sistēmu komplektu un aprīkojumu UAV relatīvās pārvietošanās kontrolei” (id.nr. VIC TEC  - 19102026-1).
Iepirkums tiek veikts pētniecības projektā Nr. 1.2.1.1/3/26/A/051 “Inovatīva produkta izstrāde bezpilota gaisa un jūras novērošanas platformu jomā”.

Iepirkuma procedūra tiek organizēta saskaņā ar 2017. gada 28. februāra Ministru kabineta noteikumiem Nr.104 „Noteikumi par iepirkuma procedūru un tās piemērošanas kārtību pasūtītāja finansētajiem projektiem”, kā arī ņemot vērā šajā konkursa Nolikumā noteikto kārtību.

1. Vispārējā informācija par pasūtītāju:
Atbalsta pretendents: VIC TEC SIA
Nodokļa maksātāja nr.: 40203526901
Juridiskā adrese: Vesetas iela 7, Rīga, LV-1013
Kontaktpersona: Maija Bebre, mbebre@victec.lv, tel. +371 28665571

2. Iepirkuma mērķis un priekšmets:
Iepirkuma priekšmets ir pētniecības projektā izstrādājama vadības sistēma, sakaru sistēma  UAV palaišanai uz USV, saskaņā ar šī Nolikuma un Tehniskā uzdevuma prasībām.
Iepirkuma priekšmets nav sadalīts daļās. Piedāvājums jāiesniedz par visu iepirkuma priekšmetu  pilnā apjomā.

3. Pakalpojuma izpildes termiņš:

Iepirkuma priekšmets pilnā apjomā jāizpilda ne	ilgāk	kā	8 (astoņu)	mēnešu laikā	no līguma noslēgšanas dienas. Visi darbi jāpabeidz ne vēlāk kā 2027. gada 15. jūlijā. Paredzamais līguma noslēgšanas brīdis – līdz 2026. gada 9. novembrim.
4. Izpildes vieta:
Nav noteikta, izstrādātā tehniskā dokumentācija Pasūtītājam jāiesniedz elektroniskā veidā. Sistēmas integrācijas un izmēģinājumu veikšanas vietu un kārtību Puses saskaņo atbilstoši Tehniskajam uzdevumam.
5. Piedāvājuma iesniegšanas termiņš:
Piedāvājuma gala iesniegšanas termiņš: līdz 2026. gada 05. novembrim plkst. 16:00. 
Piedāvājumi, kuri tiks iesniegti pēc noteiktā gala iesniegšanas termiņa, turpmākajā iepirkuma procedūrā netiks vērtēti.
6. Piedāvājuma iesniegšanas veids: Piedāvājums iesniedzams elektroniski, nosūtot to uz elektroniskā pasta adresi mbebre@victec.lv. Piedāvājums un tā dokumenti parakstāmi ar drošu elektronisko parakstu.
7. Piedāvājuma derīguma termiņš: Piedāvājuma derīguma termiņš ir vismaz 30 (trīsdesmit) dienas no piedāvājumu iesniegšanas termiņa beigām. 
8. Iespējamo pretendentu atlases kritēriji:
Par Pretendentu var būt Latvijas Republikā vai ārvalstīs reģistrēta juridiska persona, tostarp komersants, publiska persona vai zinātniska institūcija, kā arī šādu personu apvienība jebkurā to kombinācijā, kas attiecīgi piedāvā tirgū sniegt pakalpojumus un kura atbilst šādām prasībām:
8.1. Pretendents nav reģistrēts valstī, kas minēta Ministru kabineta 2023. gada 27. jūnija noteikumos Nr. 333 "Zemu nodokļu vai beznodokļu valstu un teritoriju saraksts";
8.2. Pretendents nav pasludināts par maksātnespējīgu, neatrodas likvidācijas procesā, tā saimnieciskā darbība nav apgrūtināta vai pārtraukta, kā arī nav konstatēti Pretendenta profesionālās darbības pārkāpumi pēdējo 3 (trīs) gadu laikā (vai īsākā laika periodā, ja Pretendents ir dibināts vēlāk);
8.3. Pretendents nav saistīts ar Pasūtītāju likuma “Par nodokļiem un nodevām” izpratnē un neatrodas interešu konfliktā saskaņā ar 2017. gada 28. februāra Ministru kabineta noteikumiem Nr.104
„Noteikumi par iepirkuma procedūru un tās piemērošanas kārtību pasūtītāja finansētajiem projektiem”;
8.4. Pretendentam nav noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas (atbilstoši Starptautisko un Latvijas Republikas nacionālo sankciju likumā minētajiem nosacījumiem);
8.5. Pretendents iesniedz informāciju, kas apliecina tā atbilstību noteiktajām pieredzes prasībām, (pielikumā Nr. 3). Pasūtītājam ir tiesības pārbaudīt, pieprasot papildu dokumentus vai informāciju, lai pārliecinātos par Pretendenta norādītās informācijas patiesumu un atbilstību izvirzītajām prasībām.
Dokumentācija par pieredzi var tikt pieprasīta piedāvājumu vērtēšanas brīdī, ja Pasūtītājam ir radušās šaubas par atbilstību prasībai.
9. Piedāvājumu sagatavošanas prasības:
9.1. Pretendentam, iesniedzot piedāvājumu, jāsagatavo un jāiesniedz elektroniski parakstīts Piedāvājums saskaņā ar Piedāvājuma formu (Pielikums nr. 3), kas ietver Pretendenta apliecinājumu atbilstībai Nolikuma 8.1., 8.2., 8.3., 8.4. punktā minētajām prasībām.
9.2. Pretendentam jāsagatavo 9.1. punktā minētie dokumenti saskaņā ar zemāk minētājām prasībām:
9.2.1. Saskaņā ar Tehnisko specifikāciju (Pielikums Nr. 1), Tehniskās atbilstības prasībām (pielikums Nr.2) un Piedāvājuma formu (Pielikums Nr.3).
9.2.2. Datorrakstā latviešu valodā vai angļu valodā. Ja piedāvājums tiek iesniegts citā svešvalodā (ne angļu), sagatavotiem piedāvājuma dokumentiem jāpievieno pretendenta paraksta tiesīgas personas apliecināts tulkojums latviešu valodā;
9.2.3. Citi nepieciešamie pielikumi, ko Pretendents uzskata par vajadzību pievienot Piedāvājumam, lai sniegtu pilnvērtīgu informāciju par sniedzamo pakalpojumu un iepriekšējo pieredzi.
9.2.4. Piedāvājumā iekļautajiem dokumentiem jābūt skaidri salasāmiem, bez labojumiem;
9.2.5. Piedāvājumā jābūt norādītam tā sagatavošanas datumam, vietai, numuram, kā arī piedāvājuma sagatavotāja amatam, parakstam un paraksta atšifrējumam.
9.2.6. Cena ir jānorāda EUR (bez PVN).
9.2.7. Piedāvājumu ir parakstījusi pretendenta paraksta tiesīga persona, kurai ir pārstāvības tiesības saskaņā ar Komercreģistra ierakstiem, vai arī uz šādas personas izdotas pilnvaras pamata pilnvarota persona. Ja piedāvājumu iesniedz pilnvarotā persona, pievieno pilnvaru;
9.2.8. Ja piedāvājumu iesniedz piegādātāju apvienība, tad piedāvājumu (iesniegumu, pretendentu atlases dokumentus un finanšu piedāvājumu) paraksta visas personas, kas ietilpst piegādātāju apvienībā. Pasūtītājs drīkst pieprasīt, lai apvienība, ar kuru pieņemts lēmums slēgt līgumu, izveidojas atbilstoši noteiktajam juridiskajam statusam, ja tas nepieciešams līguma noteikumu sekmīgai izpildei;
9.3. Katrs Pretendents drīkst iesniegt tikai vienu piedāvājumu. Pretendenti, kuri iesnieguši divus vai vairākus piedāvājumus, tiks izslēgti no turpmākās dalības iepirkuma procedūrā.
9.4. Pretendents piedāvājumu iesniedz, nosūtot e-pastu ar atbilstošiem pielikumiem, e-pasta tematā norādot “piedāvājums iepirkumam VIC TEC ID. 19102026-1”
9.5. Piedāvājumi, kuri nav sagatavoti, noformēti un iesniegti atbilstoši šī nolikuma prasībām var tikt noraidīti un Pretendenti izslēgti no tālākas dalības iepirkuma procedūrā.

10. Piedāvājumu vērtēšana:
10.1. Piedāvājumu vērtēšanas kritērijs ir saimnieciski visizdevīgākais piedāvājums no visiem derīgajiem piedāvājumiem, kuri ir iesniegti un sagatavoti saskaņā ar šī nolikuma un pielikumos minētājām prasībām, un kas visprecīzāk atbilst SIA “VIC TEC” prasībām.

10.2. Piedāvājumu vērtēšanā piemēro šādus kritērijus:
Kopējais vērtējums (KV) = Cena_punkti × Wc + Pieredze_punkti × Wp + Laiks_punkti × Wt, kur
Wc, Wp, Wt,  – kritēriju svari (Cena 50%, Pieredze 30%, Termiņš 20%)
katram kritērijam punkti tiek normalizēti 0–100 skalā

10.3. Piedāvājuma cenas vērtēšana: 

Cena_punkti=100×Zemākā cena / Piedāvātā cena

10.4. Pieredzes vērtēšana.

Tiek vērtēts Pretendenta norādīto un prasībām atbilstošo projektu skaits, kas saistīti ar iekārtu attālinātās vadības sistēmu izstrādi, ieviešanu vai integrāciju pēdējo piecu gadu laikā: 


	Pieredze
	Punkti

	3 vai vairāk projektu
	100

	2 projekti
	70

	1 projekts
	30



Pretendenta pieredzi vērtē, pamatojoties uz Nolikuma 3. pielikumā norādīto informāciju. Pasūtītājam ir tiesības pieprasīt papildu dokumentus vai informāciju, lai pārliecinātos par projektu atbilstību vērtēšanas kritērijam.

Pieredze_punkti={30, 70, 100}

10.5. Līguma izpildes termiņa vērtēšana: Laiks_punkti=100× Ātrākais termiņš / Piedāvātais termiņš.
10.6. Saistībā ar Starptautisko un Latvijas Republikas nacionālo sankciju likuma 11.2 panta pirmajā daļā minēto, Pasūtītājs pēc uzvarētāja paziņošanas, bet pirms līguma noslēgšanas veiks pārbaudi, vai attiecībā uz Pretendentu, ir noteiktas starptautiskās vai nacionālās sankcijas, vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas. Ja Pasūtītājs pirms līguma noslēgšanas konstatē, ka attiecībā uz Pretendentu ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, Pasūtītājs neslēdz līgumu ar šo Pretendentu un piešķir līguma slēgšanas tiesības nākamajam saimnieciski visizdevīgākajam piedāvājumam, kurš iepirkuma vērtēšanas gaitā ir atzīts par derīgu.

11.Cita informācija:
11.1. Jautājumi jāadresē atbildīgajai personai (Nolikuma 1. punkts), paziņojumu nosūtot pa elektronisko pastu.
11.2. Detalizēts Tehniskais uzdevums, kas satur Pasūtītāja konfidenciālu informāciju, Pretendentam tiek izsniegts pēc Neizpaušanas vienošanās – Konfidencialitātes līgumu (NDA) noslēgšanas. Iepirkuma nolikums un tā publiski pieejamie pielikumi ir pieejami Iepirkumu uzraudzības biroja tīmekļvietnē.
Pēc NDA noslēgšanas Pasūtītājs Darba uzdevumu nosūta Pretendentam elektroniski. Sagatavojot piedāvājumu, Pretendentam jāņem vērā Nolikuma un Darba uzdevuma prasības.
11.3. Iesniegtais Pretendenta piedāvājums šī iepirkuma ietvaros apliecina, ka Pretendents ir iepazinies ar iepirkuma nolikuma un tam pievienoto pielikumu saturu un pilnībā tiem piekritis.
12.Nolikuma pielikumi:

Pielikums Nr.1 – Tehniskais uzdevums – tiks izsniegts pēc NDA parakstīšanas
Pielikums Nr.2 – Pretendenta tehniskās atbilstības prasības
Pielikums Nr.3 – Piedāvājuma forma un pieredzes informācija

Andrejs Kravčenko
SIA “VIC TEC”
Valdes loceklis


	
	
	




	
	
	




Pielikums Nr.2
SIA VIC TEC iepirkuma nolikumam
Id. Nr. VIC TEC  - 19102026-1

PRETENDENTA TEHNISKĀS ATBILSTĪBAS PRASĪBAS
	
	Pretendenta tehniskās atbilstības prasības
	Pretendenta apraksts par noteikto atbilstības prasību

	1. 
	Vispārīgās prasības
	

	1.1. 
	Pretendentam ir vismaz piecu (5) gadu pieredze programmatūras izstrādē un programmēšanā, tostarp vadības sistēmu vai citu tehnisku risinājumu programmatūras izstrādē. Pretendentam jābūt pieredzei bezpilota gaisa kuģu, aviācijas vai saistīto tehnoloģiju jomā, nodrošinot tehnoloģisko sistēmu, sensoru, navigācijas vai vadības iekārtu izstrādi, ražošanu, integrāciju vai tehnisko testēšanu, kā arī šo sistēmu darbības novērtēšanu un atbilstības pārbaudi.
	Pretendents norāda pieredzes periodu un sniedz informāciju par attiecīgajiem projektiem vai veiktajiem darbiem, norādot to īstenošanas periodu, savu iesaisti un izstrādātos tehniskos risinājumus.


	1.2. 
	Pretendenta nodokļu parādu kopsumma nedrīkst pārsniegt 150 EUR.
	Latvijas Republikā reģistrēts pretendents iesniedz Valsts ieņēmumu dienesta Elektroniskās deklarēšanas sistēmas (EDS) izdruku, kas apliecina prasības izpildi un ir sagatavota ne agrāk kā piecas dienas pirms piedāvājuma iesniegšanas dienas. Ārvalstīs reģistrēts Pretendents iesniedz attiecīgās valsts kompetentās iestādes izsniegtu līdzvērtīgu dokumentu vai citu līdzvērtīgu apliecinājumu, kas apliecina atbilstību šai prasībai.

	1.3. 
	Pretendentam jābūt iepriekšējai pieredzei vismaz vienas iekārtu attālinātās vadības sistēmu izstrādē. 

	Pretendents Nolikuma 3. pielikuma sadaļā “Informācija par Pretendenta pieredzi” norāda attiecīgā projekta nosaukumu, īstenošanas periodu, izstrādātās sistēmas funkcionalitāti, Pretendenta veiktos darbus un vietu vai projektu, kurā sistēma darbojas.. Pasūtītājam ir tiesības pieprasīt papildu informāciju, lai pārliecinātos par norādītās pieredzes atbilstību.

	1.4. 
	Pretendentam pēdējo piecu gadu laikā jābūt pieredzei dalībā starptautiska vai nacionāla līmeņa projektos, kas saistīti ar iekārtu attālinātās vadības tematiku.
	Pretendents norāda vismaz vienu līdz trīs vai vairāk attiecīgos projektus (minēt kādus), to īstenošanas periodus un savu iesaisti tajos, kā arī apraksta projektu saistību ar iekārtu attālinātās vadības tematiku.

	1.5. 
	Pretendenta pieprasītais avansa maksājums nedrīkst pārsniegt 50 % no kopējās līgumcenas.
	Pretendents norāda pieprasītā avansa apmēru procentos no kopējās līgumcenas. Ja avanss nav nepieciešams, norāda 0 %.

	
	[bookmark: _Hlk92404290]
	

	1.6.
	Darbu izpildes termiņš
	Darbu izpildes termiņš nedrīkst pārsniegt 8 (astoņus) mēnešus no līguma noslēgšanas dienas.
	Pretendents norāda plānoto pilna iepirkuma priekšmeta izpildes termiņu mēnešos, skaitot no līguma noslēgšanas dienas.


	
	
	




3.pielikums
SIA VIC TEC iepirkuma nolikumam
Id. Nr. VIC TEC  - 19102026-1

PIEDĀVĀJUMA VEIDLAPA
	1
	Darbu izpilde -WP1

	Piedāvājums

	1.1
	Algoritma izstrāde
	
	Norāda summu EUR, bez PVN

	1.2
	Elektronisko saskarņu izstrāde
	
	

	1.3
	Elektriskās shēmas risinājumu izstrāde
	
	

	1.4
	Programmatūras 1.versijas izstrāde
	
	

	1.5
	Palaišanas konteinera vadības sistēmas maketa izstrāde un izgatavošana
	
	

	
	
	KOPĀ (summa par WP1)
	

	2
	Darbu izpilde -WP2

	Piedāvājums

	2.1.
	Vadības sistēmas maketa integrācija ar palaišanas konteinera modeli
	
	Norāda summu EUR, bez PVN

	2.2.
	Sakaru sistēmu komplektu izvēršana un to integrācijas nodrošināšana
	
	

	2.3.
	UAV relatīvās pārvietošanās kontroles aprīkojuma izvēršana un integrācija, veicot funkcionālo iespēju verifikāciju
	
	

	2.4.
	Maketa programmatūras pilnveidošana vadības sistēmas un palaišanas konteinera modeļa funkcionālās verifikācijas nodrošināšanai;
	
	

	2.5.
	Programmatūras pārbaude uz maketa. Palaišanas konteinera, sakaru sistēmu komplektu un UAV relatīvās pārvietošanās kontroles aprīkojuma funkciju validācija un verifikācija
	
	

	
	
	KOPĀ (summa par WP2)
	

	3
	Darbu izpilde -WP3

	Piedāvājums

	3.1.
	Vadības sistēmas prototipa izstrāde un izgatavošana (iespiedshēmu plašu izstrāde, izgatavošana, montāža un pārbaude, programmatūras, aparatūras daļas un elektrisko shēmu risinājumu atkļūdošana)
	
	

	3.2.
	Prototipa tehniskā apraksta un ekspluatācijas rokasgrāmatas izstrāde
	
	Norāda summu EUR, bez PVN

	3.3.
	Dalība palaišanas konteinera pilnveidošanā, sakaru sistēmu komplektu un UAV relatīvās pārvietošanās kontroles aprīkojuma integrācijā ar USV, kā arī palaišanas konteinera vadības sistēmas integrācijā
	
	

	3.4.
	Dalība ar vadības sistēmas prototipu aprīkotā konteinera izmēģinājumos uz USV, kas aprīkots ar sakaru sistēmu komplektiem un UAV relatīvās pārvietošanās kontroles aprīkojumu
	
	

	3.5.
	Programmatūras un aparatūras pilnveidošana, pamatojoties uz izmēģinājumu rezultātiem.
	
	

	
	
	KOPĀ (summa par WP3)
	

	
	
	
	

	
	UAV palaišanas konteinera, kas uzstādīts uz USV, vadības sistēmas izstrāde un izgatavošana, ieskaitot sakaru sistēmu komplektu un aprīkojumu UAV relatīvās pārvietošanās kontrolei
	KOPĀ SUMMA (EUR, bez PVN)  
	
Norāda kopējo summu līgumā EUR, bez PVN



INFORMĀCIJA PAR PRETENDENTA PIEREDZI
Pretendents norāda informāciju par iepriekš īstenotiem projektiem un veiktajiem darbiem programmatūras izstrādē, programmēšanā, vadības sistēmu, attālinātās vadības sistēmu, navigācijas, sakaru sistēmu vai citu tehnisku risinājumu izstrādē. Informācija jānorāda tādā apjomā, lai Pasūtītājs varētu pārliecināties par Pretendenta atbilstību Nolikuma 2. pielikumā noteiktajām pieredzes prasībām.
	Nr.
	Projekta nosaukums
	Īstenošanas periods
	Īss projekta apraksts

	1.
	
	
	

	2.
	
	
	

	3.
	
	
	

	…
	
	
	




SIA “_________” tās ______________ (amats, vārds, uzvārds) personā, kas pārstāv sabiedrību uz statūtu pamata, apliecinu:
1) Kompetenci iepirkuma priekšmeta izgatavošanā atbilstoši tehniskajai specifikācijai;
2) Esam iepazinušies ar iepirkuma ID Nr. VIC TEC - 19102026-1 nosacījumiem, tie mums ir skaidri un saprotami, un piedāvājumam SIA VIC TEC veikt vadības sistēmas izstrādi par augstāk norādīto piedāvājuma cenu EUR (bez PVN) 
3) Apliecinu, ka piedāvājuma cenā ir iekļautas pilnīgi visas pretendenta izmaksas, kas saistītas ar pakalpojumu sniegšanu, t.sk. materiālu cena, transportēšanas izmaksas, personāla un administratīvās izmaksas, sociālie, dabas resursu, atmuitošanas, muitas u.c. nodokļi (izņemot PVN), kurus piegādātājs apņemas samaksāt, kā arī pieskaitāmās izmaksas, ar peļņu un riska faktoriem saistītās izmaksas, pretendenta neparedzamie izdevumi un citas iespējamās izmaksas. Apzinās, ka piedāvājuma cenā neiekļautās izmaksas līguma izpildes laikā netiks kompensētas. Piedāvātā cena līguma izpildes laikā būs nemainīga arī valūtas kursa, cenu inflācijas un citu preces izmaksu ietekmējošu faktoru izmaiņu gadījumos;
4) Apliecinu, ka piedāvājums atbilst iepirkuma nolikuma un tā pielikumu prasībām.
5) Apliecinu, ka pretendents vai tā piegādes ķēdes dalībnieki nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja iepirkuma ietvaros vai iespējamā iepirkuma līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņo pasūtītājam. Apņemas ievērot spēkā esošos starptautiskos sankciju ierobežojumus attiecībā uz piegādājamo preci un tajā izmantotajiem materiāliem visā iepirkuma līguma izpildes laikā;

